Sticky Fingers

Sticky Fingers הוא אלבום של להקת הרוק הבריטית הרולינג סטונז שיצא לאור ב-1971.

הפקה 
באלבום יש 10 שירים ובכל שיר מנגנים חברי הלהקה ונגן נוסף אחר.
האלבום כולל ארבעה להיטים, כאשר שניים מתוכם (Wild Horses ו-Brown Sugar) נחשבים כמוצלחים בדיסק. Brown Sugar ו-Wild Horses יצאו כסינגלים והבי סיידים שלהם הם Bitch, שגם הצליח מאוד ו-Sway. חלק משירי האלבום מלווים בעיבוד תזמורתי שבוצע על ידי המוזיקאי פול בקמסטר, ומקנים לשירים נופך המייחד אותם משאר שירי הלהקה במשך כל הקריירה שלה.

האלבום נחשב לאחד מארבעת האלבומים הטובים ביותר של הלהקה מבחינה אומנותית, לצד Beggars Banquet, Let It Bleed ו-Exile on Main Street. האלבום קיבל שלושה אלבומי פלטינה, יותר מכל אלבום אחר שיצא לפניו של הלהקה, אפילו יותר מ-Let It Bleed ו-Exile On Main Street. הוא שהה במשך 26 שבועות במקום הראשון במצעד הסינגלים הרשמי של בריטניה ו-62 שבועות במצעד האמריקאי, יותר משנה. ב-1971 שהה במקום הראשון במצעד בילבורד, אך בשנים שחזר לשם (1972, 1978, 1980 ו-1981) שהה רק במקומות קטנים ממאה.

מגזין הרולינג סטון דירג את האלבום במקום ה-64 ברשימת 500 האלבומים הגדולים בכל הזמנים. המגזין Q דירג את האלבום במקום 12 ב-100 האלבומים הבריטיים הטובים ביותר מעולם. האלבום הגיע למקום ה-46 בסקר האלבום הטוב ביותר שערכה רשת הטלוויזיה VH1.

עטיפת האלבום המקורית כללה רוכסן אמיתי ועוצבה על ידי אמן הפופ אנדי וורהול.

רשימת רצועות 
מילים ולחן של כל השירים על ידי קית' ריצ'רדס ומיק ג'אגר, אלא אם צוין אחרת.

 Brown Sugar
 Sway
 Wild Horses
 Can't You Hear Me Knocking
 You Gotta Move (מילים: גריי דייוויס, לחן: "מיסיסיפי" פרד מקדואל)
 Bitch
 I Got The Blues
 Sister Morphine (מילים: מריאן פיית'פול)
 Dead Flowers
 Moonlight Mile

משתתפים 
 מייק ג'אגר - שירה, גיטרה, כלי הקשה
 קית ריצ'רדס - שירה, גיטרות
 מייק טיילור - גיטרות
 צ'ארלי ווטס - תופים
 ביל ווייאהם - בס, פסנתר חשמלי
 פול בקמסטר - עיבודים תזמורתיים

קישורים חיצוניים

אלבומי 1971
אלבומי הרולינג סטונז
אלבומים באנגלית
אלבומים שהוקלטו באולפן ביתי
אלבומים שהוקלטו באולפני אולימפיק
אלבומים שהגיעו למקום הראשון במצעד האלבומים האוסטרלי
אלבומים שהגיעו למקום הראשון במצעד האלבומים הבריטי
אלבומים שהגיעו למקום הראשון במצעד האלבומים הקנדי
אלבומים שהגיעו למקום הראשון במצעד הבילבורד 200
אלבומי זהב באוסטרליה
אלבומי חברת וירג'ין רקורדס